Gestremde in die hof oor kokaïenArgieffoto Nico Jansen van Vuuren (46), wat glo met kokaïen ter waarde van nagenoeg R350 000 by OR Tambo Internasionale Lughawe betrap is, het Donderdag in die landdroshof in Kempton Park verskyn. “Die saak is tot 28 Maart uitgestel vir verdere ondersoek,” het Paul Ramaloko, woordvoerder vir die Valke, gesê. Van Vuuren, wat in ŉ rolstoel is, is Dinsdag minute nadat hy omstreeks 10:30 van Dubai geland het, in hegtenis geneem. Twee pakkies kokaïen is in die agtersakke van elk van sy nege paar denimbroeke in sy bagasie aangetref. “Die man is ŉ gereelde reisiger en moontlik deel van ŉ groter internasionale sindikaat,” het Ramaloko gesê. Lees ook: Gestremde man glo met kokaïen betrap